钦定古今图书集成/明伦汇编/氏族典/第574卷 > 完颜安国
## 钦定古今图书集成/明伦汇编/氏族典/第574卷 > 完颜安国

按《金史安国传》：“安国，字正臣，本名阇。母沈雅有谋画，
尤善骑射。正隆元年，从军为谋克，尝以少击众。大定
中，迁仪鸾局副使。明昌元年，改本局使。会大石部长
有乞修岁贡者，朝廷许其请，诏安国奉使称旨，升武
卫军都指挥使。六年，临潢、泰州属部叛，安国讨定之，
以功迁本路招讨使。承安元年，大盐泺之战，杀获甚”
众。既而，进安国为两路都统，大捷于《多泉子》，进拜枢
密副使。三年，以疾致仕，封道国公。四年，卒。